শিমলার রাজভবন থেকে সরল পাকিস্তানের পতাকা, এবার কী হবে?

ওয়েব ডেস্ক: শিমলার ঐতিহাসিক রাজভবনের (Simla Rajbhaban) কীর্তি হলে রাখা সেই বিখ্যাত টেবিল, যেখানে ১৯৭২ সালে ভারতের তৎকালীন প্রধানমন্ত্রী ইন্দিরা গান্ধী (India Gandhi) এবং পাকিস্তানের তৎকালীন প্রধানমন্ত্রী জুলফিকার আলি ভুট্টো ‘শিমলা চুক্তি’ (Simla Accord) স্বাক্ষর করেছিলেন, সেখানে ঘটে গেল এক বিরাট পরিবর্তন। ইতিহাসের সাক্ষী হিসেবে এতদিন সেই টেবিলের উপর পাশাপাশি রাখা ছিল ভারত ও পাকিস্তানের পতাকা। কিন্তু এবার সরিয়ে দেওয়া হল পাকিস্তানের পতাকা (Pakistan Flag)।

এই ঐতিহাসিক টেবিলটি এখনও চকচকে পালিশ করা কাঠের মঞ্চে শিকলের বেড়ার মধ্যে সংরক্ষিত রয়েছে। পিছনের দেওয়ালে টাঙানো রয়েছে শিমলা চুক্তির সইয়ের মুহূর্তের দুর্লভ ছবি। সেই টেবিলের দুই পাশে রাখা রয়েছে সেই সময় ব্যবহৃত আসল দুটি চেয়ার। এতদিন সেখানে ভারত ও পাকিস্তানের পতাকা একসঙ্গে ছিল, যা দুই দেশের ঐতিহাসিক মৈত্রীর প্রতীক ছিল। তবে সাম্প্রতিক ঘটনায় বদলে গিয়েছে সম্প্রীতির আবহ।

আরও পড়ুন: পাকিস্তানে ফিরতে চান না সীমা হায়দার, আর্জি মোদি এবং যোগীর কাছে

পহেলগাঁওয়ে জঙ্গি হামলার (Pahalgam Terror Attack) পরে পাকিস্তানের বিরুদ্ধে একাধিক কড়া পদক্ষেপ নিয়েছে ভারত সরকার। বাতিল করা হয়েছে সিন্ধু জল চুক্তি। পাশাপাশি, পাকিস্তানি নাগরিকদের দেওয়া ভিসাও বাতিল করা হয়েছে। এমনকি পাকিস্তানিদের জন্য ভারত ছাড়ার সময়সীমাও বেঁধে দেওয়া হয়েছে। পাকিস্তানও পাল্টা প্রতিক্রিয়ায় শিমলা চুক্তি স্থগিত করার হুঁশিয়ারি দিয়েছে। এই আবহেই ঐতিহাসিক কীর্তি হল থেকে সরানো হল পাকিস্তানের পতাকা।

প্রসঙ্গত, ১৯৭১ সালে বাংলাদেশের মুক্তিযুদ্ধের সময় শুরু হয় ভারত-পাকিস্তান যুদ্ধ। ১৬ ডিসেম্বর, ১৯৭১-এ পূর্ব পাকিস্তানে ৯০ হাজার পাক সেনার আত্মসমর্পণের মাধ্যমে যুদ্ধ শেষ হয় এবং স্বাধীন বাংলাদেশের জন্ম হয়। যুদ্ধশেষে দুই দেশের সম্পর্ক স্বাভাবিক করতে ১৯৭২ সালের ৩ জুলাই শিমলায় সাক্ষাৎ করেন ইন্দিরা গান্ধী এবং জুলফিকার আলি ভুট্টো। সেই বৈঠকের ফলশ্রুতি ছিল শিমলা চুক্তি, যার মাধ্যমে নির্ধারিত হয় এলওসি।

দেখুন আরও খবর: